മാലിന്യക്കൂമ്ബാരം കൊതുകുകടി അസഹനീയം തൃശൂര്: രാമവര്മ ആയുര്വേദ ജില്ലാ ആശുപത്രി പരിസരത്തു മാലിന്യം രൂക്ഷമായതോടെ കൊതുകുകടി മൂലം ആശുപത്രിയില് കിടക്കാന് പറ്റാത്ത അവസ്ഥയാണെന്നു രോഗികള്. ആശുപത്രി കോമ്ബൗണ്ടില് പ്രവര്ത്തിക്കുന്ന നീതി മെഡിക്കല് സ്റ്റോറിനു സമീപമാണ് ദുര്ഗന്ധം വമിക്കുന്ന തരത്തില് മാലിന്യം കുമിഞ്ഞുകൂടി കിടക്കുന്നത്. കറുത്ത നിറത്തിലാണു മലിനജലം കെട്ടിക്കിടക്കുന്നത്. ഇതാണു കൊതുകുകളുടെ പ്രഭവകേന്ദ്ര മെന്നു രോഗികള് പറയുന്നു. നാടെങ്ങും ഡെങ്കിപ്പനി പടരുന്ന സാഹചര്യത്തില് അടിയന്തര നടപടി സ്വീകരിക്കണമെന്നാവശ്യപ്പെട്ട് ആക്ട്സ് സെക്രട്ടറി ലൈജു സെബാസ്റ്റ്യന് ഡിഎംഒ ഡോ. ശ്യാമളയ്ക്കു പരാതി നല്കി.